མདོ་སྨད་ཆོས་འབྱུང་དུ་བཀོད་པ་ལྟར་ན།དགོན་འདིའི་སྐུ་གསུང་ཐུགས་རྟེན་གཙོ་བོ་ནི་ཚོགས་ཆེན་འདུ་ཁང་དང་འདུ་ཁང་གི་དྲི་གཙང་ཁང་།གསང་འདུས་ལྷ་ཁང་།རྒྱུད་སྟོད་ལྷ་ཁང་།བདེ་མཆོག་ལྷ་ཁང་།ཀུན་རིག་ལྷ་ཁང་།སྨན་བླ་ལྷ་ཁང་།འཕགས་པ་ཕྱག་སྟོང་སྤྱན་སྟོང་གི་ལྷ་ཁང་།གདུགས་དཀར་ལྷ་ཁང་།མགོན་ཁང་རྣམས་སུ་རང་རང་གི་ལྷ་གྲངས་ཡོངས་རྫོགས་ཀྱི་ལི་སྐུ་དང་།ཆོས་རེས་ལ་སྒྲུབ་མཆོད་ཡོད།གསེར་ཟངས་ཀྱི་བྱམས་སྐུ་ཐོག་ཚད་ལྷག་བཞུགས་པའི་བྱམས་ཁང་།གཙོ་སྐུའི་ཐུགས་ཀར་ནམ་མཁའ་ནས་བྱོན་པའི་བྱམས་སྐུ་རང་བྱོན་བཞུགས།མགོན་ཁང་གསར་རྙིང་།རྟེན་གཙོ་བོར་རྗེ་ཆུ་འཛིན་མ་དང་།ལྔ་བ་ཆེན་པོའི་ན་བཟའ་ཆ་ཚང་།སྲང་ཆིག་སྟོང་ལས་བསྒྲུབས་པའི་ཇོ་བོའི་དངུལ་སྐུ།རིགས་ལྔའི་སྟོང་སྐུ་སྨིན་མཚམས་སུ་མུ་ཏིག་རེ་ཕྲའི་ཚུལ་དུ་ཡོད་པ་བཀའ་བསྟན།གོང་མ་ཆན་ལུང་གིས་གནང་བའི་གསེར་གྱི་ཐམ་གནང་སོའི་ཡཱ་མོན་དུ་བླ་མ་སོ་སོའི་གཟིམ་ཆུང་།མཆོད་ཁང་དུ་རྒྱ་བལ་གྱི་ལི་སྐུ་གྲངས་མེད་པ་ནང་བཞུགས་ཀྱི་ཆེན།རྒྱུད་གྲྭར་འཆར་ཅན་གྱི་ཆོས་ཐོག་དང་།གཅིག་པ་དང་ས་ཟླའི་ཆོས་རེས་ལ་གྲྭ་གྲངས་ལྔ་བརྒྱར་ཉེ་བ་འཚོགས་ཤིང་འཆམ་ཆེན་གཏོར་ག་དང་བཅས་པ་ཡོད།